F xedmen-as lǧanaza. Maca nekk ur tteḥdireɣ ara, lmut-is teǧǧa-iyi-d lwaḥc d ameqqran, tamdint n Larbɛa n At Yiraten amzun tettwamḍel tasebḥit-a i tt-id-uffiɣ. Ḥareɣ ad ẓreɣ L.d O., ilaq ad asen-ɛezziɣ maca tenɣa-iyi leḥya, ur zmireɣ ara ad ffɣeɣ, ur ẓriɣ amek ara magreɣ imdanen, ur ẓriɣ ɣef wacu ara asen-hedreɣ. Ugadeɣ ad ɣillen belli rwaḥ-iw ɣer Fransa tesɛa afus d tmenɣiwt n uselway n tɣiwant. nessetḥa ad qabel tawacult i wumi iruḥ kullec, am nekk, am watmaten-iw, amzun netteki deg tmenɣiwt n umdan-agi. Ur xaqeɣ ara ad ffɣeɣ ɣer berra, erǧiɣ almi d azekka-nni. Ẓriɣ imdukkal-iw ad iyi-d-fehmen, ula d nutni ttraǧun ad iyiẓren.